ايزابيل التانيه ملكة اسبانيا

ايزابيل التانيه دى بوربون مدريد ، 10 اكتوبر من 1830 -- باريس ، 9 ابريل من 1904 و اول ملكه حاكمه تحكم اسپانيا بين سنة 1833 و سنة 1868 و لحد دلوقتى الست الوحيده اللى حكمت اسپانيا.

 بداية حياتها 
ايزابيل التانيه اتولدت فى مدريد سنة 1830 و كانت الابنه البكر للملك فرناندو السابع ملك اسپانيا و مراته الرابعه ماريا كريستينا. ماريا كريستينا كانت من بوربون نابولى و تقرب لمارى انطوانيت و بقت ماريا كريستينا الوصى على ايزابيل التانيه 29 سبتمبر 1833 لما اتولت ايزابيل التانيه عرش اسبانيا يوم 29 سبتمبر سنة 1833 بعد وفاة والدها فرناندو السابع ملك اسپانيا و كان عمرها اقل من تلات سنين. و ده كان علشان باباها الملك لغى القانون إللى كان بيمنع الستات انهم يحكمو, لكن عمها دون كارلوس عارض بشده انها تحكم و حاول إنه يشيلها من الحكم و أعلنه أتباعه ملك باسم كارلوس الخامس لكنه لقا معارضه شديده من مجلس الكورتيز (النواب) و الجيش اللى ساعدو ايزابيل التانيه و اضطر يلجأ لفرنسا بعد هزيمته سنة 1839 و اتخلى سنة 1845 عن كل حقوقه لكن أنصاره استمرو يحاولو إنهم يشيلو إيزابيل من الحكم و اتسموا الكارلوسيين.

 حكمها 
حكم ايزابيل التانيه استمر من سنة 1833 لسنة 1868 لما ثورة 1868 اجبرتها انها تسيب اسبانيا. ايزابيل التانيه اتنازلت رسميا عن العرش سنة 1870, و لكن ابنها الفونسو الاتناشر بفى ملك اسپانيا سنة 1874.

 مصادر 

تصنيف:مواليد 1830
تصنيف:وفيات 1904
تصنيف:ملوك اسپانيا